open-index/open-wikipedia-markdown huggingface dataset:
நீர்மத்தின் தனி வெப்ப விரிவுக் குணகம்

**நீர்மத்தின் தனி வெப்ப விரிவுக் குணகம்** (coefficient of absolute or real expansion of a liquid )என்பது அலகு கன அளவுள்ள ஒரு நீர்மத்தின் வெப்ப நிலையினை 1&nbsp;°C உயர்த்தும் போது ஏற்படும் உண்மையான பருமன் விரிவிற்கும் அதன் மொத்த கன அளவிற்குமுள்ள விகிதமாகும்.

Cr =dV/v.

தனி(உண்மை) விரிவுக் குணகம் = தோற்ற விரிவுக் குணகம் + கொள்கலனின் விரிவுக் குணகம்

Creal = Capp. +Ccontainer

தோற்ற விரிவுக் குணகம் என்பது ( Coefficient of apparent expansion of a liquid ) அலகு கன அளவுள்ள ஒரு நீர்மத்தின் வெப்பநிலையினை 1&nbsp;°C அதிகரிக்கும் போது தோற்ற அளவில் காணப்படும் விரிவுக் குணகமாகும். .இங்கு கொள்கலனின் விரிவு சேர்க்கப்படவில்லை.

Dictionary of science-ELBS

பகுப்பு:வெப்பவியல்
அட்டகத்தி

**அட்டகத்தி** (*Attakathi*)  2012ல் வெளிவந்த நகைச்சுவை திரைப்படமாகும். இதை இயக்கியவர் பா. ரஞ்சித், இவர் இயக்குநர் வெங்கட் பிரபுவிடம் உதவியாளராகப்  பணியாற்றியவர். தினேஷ், நந்திதா, ஐஸ்வர்யா ராஜேஷ் நடித்துள்ளனர்.

## கதைச் சுருக்கம்
தினகரன் (தினேஷ்) டுடோரியலில் படித்து ஆங்கிலத் தேர்வில் போராடும் சராசரி கிராமத்து இளைஞன். சாலையில் நிற்கும் பேருந்தில் பார்க்கும் அத்தனைப் பெண்களிடமும் காதலை வெளிப்படுத்தும் ஆள். ஆனால் எல்லாக் காதலும் சொதப்பி விடுகின்றது. ஆனாலும் காதலில் வெற்றி பெற்றே ஆக வேண்டும் என்று கங்கணம் கட்டிக்கொண்டு இருக்கின்றான். அவன் காதலில் ஜெயித்தானா? இலையா? என்பதே மீதிக்கதை.

## நடிகர்கள்

* தினேஷ் தினகரனாக
* நந்திதா பூர்ணிமாவாக
* ஐஸ்வர்யா ராஜேஷ் அமுதாவாக
* கலையரசன் தினகரன் (கேமியோ)
* விஸ்வநாத் தினகரனின் சகோதரர்
* திவ்யாவாக சோபியா
* நதியாவாக ஷாலினி
* மகேந்திரன் மகேந்திரன்
* யோகி பாபு
* அபிசரவணன்
* ஜாங்கிரி மதுமிதா
* தில்சா
* அரி கிருஷ்ணன்

## மேற்கோள்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பா. இரஞ்சித் இயக்கிய திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
சீமக்கா

**ஷிவமொக்கா** (கன்னடம்: ಶಿವಮೊಗ್ಗ), கர்நாடக மாநிலம், பெங்களூர் பிரிவில் உள்ள ஒரு நகரம் ஆகும் சிமோகா மாவட்டத்தின் தலைமையிடம் ஆகும். 

## ஷிவமொக்கா தமிழர்
தமிழ்நாட்டில் இருந்து 600 கிலோமீட்டர்  தொலைவில் உள்ள போதும். இங்கு குறிப்பிடத்தக்க அளவு தமிழர் உள்ளனர் ஷிவமொக்கவில் குடியேறிய தமிழர் அனைவரும், ஷிவமொக்கா மற்றும் பத்ராவதியில் உள்ள காகித மற்றும் இரும்பு உருக்காலையில் பணியாற்ற சென்றோராவர்
 
தமிழரில் துளுவ வேளாளர் மற்றும் வன்னியர் குறிப்பிடத்தகுந்த அளவு வாழுகின்றனர்.

## சூழல்

## சான்றுகள்

## இணைப்புகள்

* Profiles of all the Districts in Karnataka 
* Shimoga Zilla Panchayat 
* Shimoga Profile
* ShimogaOnline
* Western Ghats
* Map of Shimoga District
* U.S. Army Corps of Engineers detailed map of Shimoga district 1959
* Shimoga City Website 

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:சிவமொக்கா மாவட்டம்
ஜாகிரா

***ஜாகிரா*** (Jagera) எனப்படுவோர் ஓர் ஆத்திரேலியப் பழங்குடி இனத்தவர். ஐரோப்பியர் ஆத்திரேலியாவிற்கு வருவதற்கு முன் பிரிஸ்பேன் தற்போது இருக்கும் பகுதியின் தென்மேற்கு திசையில் வசித்து வந்தனர்.
. அவர்கள் தங்கள் பூர்வீகநிலம் என கோரும் பகுதிகள் பல டுரூபல் மக்களும்  தங்களுடைய பூர்வீகபகுதி என கோரும் இடங்களாக உள்ளன.

## References

பகுப்பு:ஆஸ்திரேலியப் பழங்குடிகள்
பகுப்பு:இனங்கள்
பகுப்பு:குயின்ஸ்லாந்து
மகா சிவராத்திரி கற்பம்

**மகா சிவராத்திரி கற்பம்**   என்னும் நூல் 16 ஆம் நூற்றாண்டில் வாழ்ந்த திருக்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தரால் எழுதப்பட்ட நூல்களில் ஒன்று. மாசி மாதத்தில் வரும் சிவராத்திரி நாள் மகா சிவராத்திரி என்னும் நோன்பு நாளாக சிவன்குடி மக்கள் வழிபடுவர். இதனை வழிபடும் நியமங்கள் எவை, இதனை வழிபடுவதால் பெறும் பேறுகள் இவை, இந்த நாளில் நோன்பிருந்து பேறு பெற்றவர்கள் இன்னின்னார் என்னும் கதைகள் முதலான செய்திகள் இந்த நூலில் கூறப்பட்டுள்ளன. இந்த நூல் 39 குறட்பாக்களைக் கொண்ட ஒரு சிறு நூல்.

##### அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பாவினம்

**பாவினம்** என்பது ஆசிரியப்பா, வெண்பா, கலிப்பா, வஞ்சிப்பா என்னும் நான்கு வகைப் பாக்களுக்கும் இனமாக உருவம் பெற்ற பாடல்கள். அவை தாழிசை, துறை, விருத்தம் என மூன்று வகைப்படும்.

##### அடிக்குறிப்பு

பகுப்பு:பாவினங்கள்
மீண்டெழும் பாண்டியர் வரலாறு (நூல்)

**மீண்டெழும் பாண்டியர் வரலாறு - குடிமரபியல் ஆய்வு** என்பது செந்தில் மள்ளர் எழுதிய ஒரு வரலாற்றியல் தமிழ் நூல் ஆகும். இந்த நூலை தமிழ்ப் பண்பாட்டு ஆய்வு நிறுவனம் 2012 இல் வெளியிட்டது. இது 624 பக்கங்களைக் கொண்டது.

இந்த நூலை ஆசிரியர் 7 ஆண்டுகள் ஆராய்ச்சிப் பணியில் ஈடுபட்டு 644 ஆவணங்களை ஆராய்ந்து எழுதியதாகக் கூறியுள்ளார்.

## உள்ளடக்கம்
பள்ளர் என்கிற மள்ளர் சமூகத்தினரே தமிழ்நாட்டின் பாண்டியர் ஆட்சியாளர் மரபினர் என்றும், இவர்கள் வடுக படையெடுப்பில் தங்களது பெருவாரியான விளை நிலங்களை இழந்தார்கள் என்றும், தமிழ்ச்சமூக உரிமைகள் நிலையில் அதிகார அழிப்புக்கு ஆளானார்கள் என்றும் வாதிடுகிறது

## தமிழ்நாட்டு அரசின் தடையும்/ நீக்கமும்
இந்த நூல் சில குறிப்பிட்ட சாதிகளைப் பற்றி தவறான தகவல்களை முன்வைக்கிறது என்றும், காழ்ப்புணர்வை ஏற்படுத்த முயல்கிறது என்றும் கூறி இந்த நூலை தமிழ்நாடு அரசு மே 2013 இல் தடை செய்துள்ளது.  இந்த நூலை விற்பனை செய்வது, மறுபதிப்புச் செய்வது, மொழிமாற்றம் செய்வது இதனால் தடைபட்டுள்ளது. இந்த நூலின் ஆசிரியர் மீது தேசத் துரோகம் குற்றம் சாட்டி வழக்கு ஒன்றையும் தொடுத்துள்ளது.

இந்தத் தடையை எதிர்த்தும், அரசு தடை செய்துள்ளதைக் குறிப்பிட்டும், அவரும் அவரது குடும்பத்தாரும் ஏராளமான சித்திரவதைகளை எதிர்கொள்வதைக் குறிப்பிட்டும் அவருக்குப் பாதுகாப்பு வழங்க வேண்டும் என்று ஆசிரியரின் வழக்கறிஞர் வாதிட்டார். தமிழ்நாட்டு அரசு சார்பாக வாதிட்ட வழக்கறிஞர் மனு தாக்கல் செய்ய தனக்கு அவகாசம் வேண்டும் என்று கேட்டதைத் தொடர்ந்து, ஆசிரியருக்கும் குடுபத்தாருக்கும் பாதுகாப்பு வழங்க வேண்டும் என்று உயர் நீதிமன்றம் உத்தரவிட்டுள்ளது. மேலும்  உயர்நீதிமன்றம் இப்புத்தகத்தின் தடையை 2017/07/22 ஆம் நாள் நீக்கியது. அரசும் இப் புத்தகத்தின் உண்மை தன்மையை ஏற்றுக்கொண்டது.

## எதிர்ப்பும் / புத்தகத்தின் வெற்றியும்
இந்த நூல் தடை செய்யப்பட்டதையும், இந்த நூல் ஆசிரியர் மீது இந்த நூல் தொடர்பாக வழக்குத் தொடரப்பட்டதையும் மனுஷ்யபுத்திரன், அ. மார்க்சு, பத்ரி சேஷாத்ரி உட்பட்ட எழுத்தாளர்கள், செயற்பாட்டாளர்கள், அரசில்வாதிகள் கண்டித்துள்ளார்கள். இந்தத் தடையை எதிர்த்து லயோலா கல்லூரியில் கருத்துரிமை பாதுகாப்பு கருத்தரங்கம் ஒன்று சூன் 2013 இல் ஒழுங்கு செய்யப்பட்டது. மேலும் இப்புத்தகம் 2017 ஜீலை 22 ஆம் நாள் 4 வருடங்களுக்கு பிறகு தனது தடைகளை எதிர்த்து  வெற்றிகொண்டு மீண்டும் வந்தது.

## மேற்கோள்கள்

பகுப்பு:வரலாற்றியல் தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:2012 தமிழ் நூல்கள்
பகுப்பு:இந்தியாவில் தடைசெய்யப்பட்ட நூல்கள்
பகுப்பு:தமிழ்நாட்டில் கருத்து வெளிப்பாட்டுச் சுதந்திரம்
மஞ்சரிப்பா

**மஞ்சரிப்பா**  என்னும் நூல் கிருஷ்ணதேவராயரைப் புழ்ந்து பாடும் நூல். கிருஷ்ணதேவராயர் 1509-1529 ஆண்டுகளில் நாடாண்ட மன்னர். எனவே இந்த நூலின் காலம் 16 ஆம் நூற்றாண்டு. இந்த நூல் அகத்துறைப் பொருள்களும், புறத்துறைச் செய்திகளும் விரவி வந்த ஒரு நூல். இந்த நூலைப் பற்றிய வேறு செய்திகள் தெரியவில்லை. 

மஞ்சரி என்னும் சொல் ஒரு காம்பில் கொத்தாகத் தோன்றும் பூக்களைக் குறிக்கும். குறிப்பாக மகரந்தப் பொடிகள் தாங்கிய பல காம்புத் தொகுதியைக் குறிக்கும். மாலை நூல்கள் பாவினக் கலவை நோக்கில் பெயர் பெற்றவை. மஞ்சரி நூல் நூல்கள் பொருள்-கலவை நோக்கில் பெயர் பெற்றவை.
##### அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பிரெஞ்சு மக்கள்

**பிரெஞ்சு மக்கள்** () எனப்படுவோர் பொதுவான கலாச்சாரத்தையும் பிரான்சிய மொழியைத் தாய் மொழியாகவும் பேசும் மக்களாவர். வரலாற்று ரீதியில், பிரெஞ்சுக்காரர் தங்கள் வம்சாவழியினராக கெல்ட்டியர், இலத்தீன்காரர், செருமானிய மக்கள் ஆகிய இனத்தவரைக் கொண்டு காணப்பட்டாலும் இன்று பல இனக்குழுக்களை கலப்பாகக் கொண்டுள்ளனர். பிரான்சு நாட்டிற்குள் பரம்பரை, வாழும் நாடு என்று இல்லாது குடியுரிமை மூலமே பிரெஞ்சுக்காரர் என அறியப்படுகின்றனர்.

## மேற்கோள்கள்

பகுப்பு:பிரான்சு
பகுப்பு:ஐரோப்பிய இனக்குழுக்கள்
வெடியா உலர்கனி

**வெடியா உலர்கனி** என்பதனை தாவரவியல் வகைப்பாட்டியல்படி, **அக்கீன்** (Achene) என்பர்.  கிரேக்கச் சொல்லான ἀ என்பதும்,  χαίνειν என்பதும் இணைந்து, அக்கீன் என்ற சொல் உருவாக்கப் பட்டது. அதாவது  **இயல்பு நீங்கப்பெற்ற பிளப்பு** என்று பொருளாகிறது. ஆங்கிலத்தில் அக்கீன், அக்கீனியம் (achenium), அக்கினோகார்ப்பு (achenocarp) என்ற வேறுபெயர்களைக் கொண்டும் குறிப்பிடுவர். பெரும்பாலான பூக்கும் தாவரங்களில், இவ்வகை வெடியா உலர்கனி அமைந்துள்ளது.

## இயல்புகள்
ஒரு தாவரத்தின் விதைகள் வெளிவருவதற்கு முன், இம்முறையில் தான் வெடிக்கும் என்ற வரைமுறை ஏதுமில்லை. நடைமுறையில் மிக எளிமையாக 
விதை என்று கூறுகிறோம். ஆனால், அவற்றில் பலவகைகள் உண்டு. அவை கீழ்கண்ட பல்வேறு முறைகளில், இவ் *வெடியா உலர்கனி* (Achene) பல இடங்களுக்குப் பரவுகின்றன.
*சூரியகாந்திக் கனியில் இருப்பது போன்று, 'மழ,மழப்பாக' இருக்கலாம்.
* இதில் மூக்குத்திப் பூண்டுமுதலியவற்றில் இருப்பது போல, காற்றில் பறந்து செல்வதற்கு உதவும், 'குடை'போன்ற பகுதி இருக்கலாம். இதற்கு மயிர்க்குச்சம்(pappus) என்று பெயர்.
*சில விதைகளில், தகடு போன்ற மெல்லிய பாகங்கள், இறக்கை போல நீட்டிக் கொண்டிருக்கின்றன. அப்படியிருகக்கும் கனி *சமாரா* (samara) எனப்படும். 
*சிலவற்றில் கூரிய கெட்டியான முட்கள் இருக்கலாம். இவை விலங்குகளின் காலில், தோலில், முடியில் குத்திக் கொள்ளும்.
* எருக்கஞ்செடியில் இருப்பது போன்று பஞ்சு போன்ற வெண்ணிற நிற மயிர்களுடன் காற்றில் பரவும் வண்ணம் இருக்கலாம்.
*ரோஜாப்பூ செடியானது, தனது வாழ்வில் தனது இனப்பெருக்கத்தின் இறுதிக்கட்டமாக, ரோசாப்பழங்களை(Rose hip) உருவாக்குகிறது. அப்பழங்களும், இந்த வெடியா உலர்கனி வகையைச் சார்ந்த தாகும்.

## ஊடகங்கள்

File:Fruit morphology achene longitudinal section.png|இக்கனியின் உட்புறத்தோற்றம்
File:Strawberry gariguette DSC03063.JPG|செம்புற்றுப்பழம் 
File:Strawberry.achene.es.jpg|செம்புற்றுப்பழம் (சிறுபகுதி பெரிதாக்கப்பட்டுள்ளது)
File:Cypsela Cynara.JPG|*Cynara*
File:Senecio kleinia achenes Malpais2007.jpg|*Senecio kleinia*
File:Anemone occidentalis achene (1).jpg|*Anemone occidentalis*
File:Pulsatilla alpina fruit.JPG|*Pulsatilla alpina*
File:Acer buergerianum seeds.jpg|*Acer buergerianum*
File:Klein kruiskruid closeup.jpg|*Senecio vulgaris*
File:Ranunculus achenes.jpg|*Ranunculu*
File:Bidens pilosa achene.jpg|*Bidens pilosa*
File:Rosa rubiginosa hips.jpg|ரோசாப்பழங்கள்


## அடிக்குறிப்புகள்

பகுப்பு:கனியமைப்பியல்
பூமிகா சாவ்லா

**பூமிகா** () ஓர் இந்திய திரைப்பட நடிகை ஆவார். 2000 ஆம் ஆண்டில் *யுவகுடு* என்ற தெலுங்குத் திரைப்படம் மூலம் திரையுலகிற்கு அறிமுகமானார். தெலுங்கில் அவரது இரண்டாவது திரைப்படம் *குஷி*. இது அவருக்குச் சிறந்த நடிகைக்கான பிலிம்பேர் விருதினைப் பெற்றுத் தந்தது. தொடர்ந்து தெலுங்கு, தமிழ், இந்தி திரைப்படங்களில் நடித்துள்ளார். இவரது முதல் இந்தித் திரைப்படம் 2003 இல் வெளியான *தேரே நாம்* ஆகும். தமிழில் அறிமுகமான திரைப்படம் *[[பத்ரி]]* ஆகும். தொடர்ந்து, *[[ரோஜாக்கூட்டம்]]*, *[[சில்லுனு ஒரு காதல்]]* ஆகிய திரைப்படங்களிலும் நடித்துள்ளார்.

## ஆதாரம்
*ஐ.எம்.டி.பி இணையத்தளம்

## வெளி இணைப்புகள்
*http://www.youtube.com/watch?v=xyHNJnFYF2Y

பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1978 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கன்னடத் திரைப்பட நடிகைகள்
சிவாயுதங்கள்

சைவ சமயத்தின் முழுமுதற் கடவுளான சிவபெருமானின் ஆயுதங்கள் **சிவாயுதங்கள்** என்று அறியப்படுகின்றன. இந்து சமயத்தில் ஒவ்வொரு இறைவனுக்கும் தனித்தனியாக ஆயுதங்கள் வரையரை செய்யப்பட்டுள்ளன. சிவபெருமானுக்கு திரிசூலமும், மழுவும் பல்வேறு சிற்பங்களிலும், ஓவியங்களிலும் காணப்படுகிறது. இவையன்றி புராணங்களிலும் இதிகாசங்களிலும் பல்வேறு ஆயுதங்களை சிவபெருமான் பயன்படுத்தியமையும், அரக்கர் கொல்ல அந்த ஆயுதத்தினை தவமிருந்து மனிதர்கள் பெறுவதையும் காணலாம்.

மகாபாரதத்தில் பாசுபத அஸ்திரம் என்பதை பெறுவதற்காக சிவபெருமானை நோக்கி தவமிருந்து அர்ஜுனன் பெற்றுக் கொள்வார். திருமால் ஆயிரம் தாமரைகளால் சிவபெருமானை வணங்கும் போது ஒரு மலர் குறைந்திட தன்னுடைய ஒரு கண்ணையே மலராக எண்ணி பூசை செய்தார். அப்போது சிவபெருமான் சக்ராயுதத்தினை திருமாலுக்கு அளித்தார். இவ்வாறு சிவபெருமான் தன்னுடைய ஆயுதங்களை அளித்தமைக் குறித்து புராணங்களில் செய்திகள் உள்ளன. 

## சிவாயுதங்கள்
* திரிசூலம் - திரி என்றால் மூன்று என பொருள்படும். மூன்று கூர்முனைகளை உடைய ஆயுதம் திரிசூலமாகும்.
* மழு - கோடாரி போன்ற அமைப்பினை உடையது.
* பிநாகம் - சிவபெருமானுடைய வில்
* சிவ தனுசு - சிவபெருமானுடைய வில் 
* கட்வங்கம் - காபாலிக ஆயுதம் 
* சந்திரஹாசம் - வாள்

இவற்றில் மழு என்பது சிற்பங்களில் சிவபெருமானை அறியப்பயன்படுகின்ற ஆயுதமாகும். சிவபெருமானுடைய வடிவங்களே இந்த மழுவினைத் தாங்கியபடியுள்ளனர். 

## ஆயுதங்கள் அல்லாத கருவிகள்
சிவாயுதங்கள் அல்லாத சில பொருட்களை சிவபெருமான் கைகளில் வைத்துள்ளார். அவை மான், உடுக்கை, அக்னி போன்றவையாகும். 

## மேற்கோள்களும் குறிப்புகளும்


பகுப்பு:சிவபெருமானுடைய ஆயுதங்கள்
ஆஷ்டன் அகார்

**ஆஷ்டன் அகார்** (*Ashton Charles Agar*, பிறப்பு: 14 அக்டோபர் 1993) ஆத்திரேலியத் துடுப்பாட்ட வீரர். இவர் இடதுகை மரபுவழா சுழல் பந்து வீச்சாளரும், கீழ்-ஒழுங்கு மட்டையாளரும் ஆவார். தனது முதலாவது பன்னாட்டுத் தேர்வுத் துடுப்பாட்டத்தை இங்கிலாந்து அணிக்கு எதிரான 2013 ஆஷசுத் தொடரில் ஆடி முதலாவது ஆட்டத்திலேயே 11வதாக விளையாடி 101 பந்துகளுக்கு 98 ஓட்டங்கள் எடுத்து உலக சாதனை படைத்தார். அத்துடன், 10வது இலக்குக்கான அதிகபட்ச கூட்டு-ஓட்டங்களையும் எடுத்து உலக சாதனை படைத்தார்.

## வாழ்க்கைச் சுருக்கம்
ஆத்திரேலியாவின் மெல்பேர்ண் நகரில் பிறந்த அகாரின் தாயார் இலங்கை வம்சாவழியைச் சேர்ந்தவர். தந்தை ஓர் ஆத்திரேலியர்.

## சர்வதேச போட்டிகள்
சூன், 2013 ஆம் ஆண்டில் ஆஷ்டன் அகர் இங்கிலாந்து, இசுக்கொட்லாந்து மற்றும் அயர்லாந்து ஆகிய நாடுகளில் சுற்றுப்பயணம் செய்து விளையாடிய ஆத்திரேலிய அ அணியில் இவருக்கு இடம் கிடைத்தது. இவருடன் பவாத் அகமது என்பவரும் இடம்பெற்றார். இவர் பாக்கித்தான் ஏதிலி ஆவார். இவர் ஜூலை , 2013 இல் ஆத்திரேலிய குடியுரிமையைப் பெற்றதனால் ஆத்திரேலிய அணியில் விளையாடும் வாய்ப்பினைப் பெற்றார். பின் ஆஷ்டன் அகர் 2013 ஆம் ஆண்டில் நடைபெற்ற ஆஷஸ் தொடரில் அறிமுகமானார். இந்தத் தொடரில் ஆத்திரேலிய அணி இரு சுழற்பந்து வீச்சாளர்களுடன் களம் இறங்க எண்ணியதால் நேத்தன் லியோனுக்கு அடுத்தபடியாக இவரை தேர்வு செய்தது. ஆத்திரேலிய அ அணியில் சிறப்பாக செயல்பட்டதால் இவரை *டெண்ட்பிரிட்ஜ், நாட்டிங்ஹாமில்* நடைபெற்ற முதல்  தேர்வுத் துடுப்பாட்டத்தில் அறிமுகமானார். அப்போது இவருக்கு வயது 19 ஆண்டுகள் 265 நாட்கள் ஆகும். இதன்மூலம் தேர்வுத் துடுப்பாட்டத்தில் மிக இளம் வயதில் விளையாடிய ஆத்திரேலியத் துடுப்பாட்ட வீரர்கள் வரிசையில் இவர் 12 ஆவது இடம் பிடித்தார். மேலும் ஆஷஸ் தொடரில் மிக இளம் வயதில் அறிமுகமானாவர் எனும் சாதனையைப் படைத்தார். இந்தப் போட்டியின் முதல் ஆட்டப் பகுதியில் 11 ஆவது வீரராக களம் இறங்கினார். இவர் 101 பந்துகளில் 98 ஓட்டங்களை எடுத்து பல தேர்வுத் துடுப்பாட்ட சாதனைகளை முறியடித்தார். பதினோறாவது வீரராக களம் இறங்கி 50 ஓட்டங்கள் அடித்த முதல் வீரர் எனும் சாதனை, மேலும் அதிக ஓட்டங்கள் அடித்த சாதனை மற்றும் பத்தாவது இணைக்கு இவரும் பிலிப் ஹியூசும் இணைந்து 163 ஓட்டங்கள் அடித்தனர். இதன்மூலம் 10 ஆவது இணைக்கு அதிக ஓட்டங்கள் அடித்து சாதனை படைத்தனர்.

இந்தத் தொடரின் முதல் இரன்டு தேர்வுத் துடுப்பாட்டங்களில் இவர் விளையாடினார். மேலும் மட்டையாளராகவும் செயல்பட்டார். ஆனால் இவரின் பந்து வீச்சு சிறப்பானதாக அமையவில்லை. முதல்போட்டியின் ஆட்டப்பகுதியில் 24 ஓட்டங்களை விட்டுக் கொடுத்தார். ஆனால் இலக்கினைக் கைப்பற்ற இயலவில்லை. பின் இரண்டாவது ஆட்டப் பகுதியில் 82 ஓட்டங்களை விட்டுக்கொடுத்து 2 இலக்குகளை மட்டுமே கைப்பற்றினார். ஆனால் இரண்டாவது போட்டியின் இரண்டு ஆட்டப் பகுதியிலும் இவரால் இலக்கினைக் கைப்பற்ற இயலவில்லை. இவரின் பந்துவீச்சு சராசரி 124 ஆக இருந்தது. இதனால் மூன்றாவது மற்றும் நான்காவது போட்டிகளில் இவருக்குப் பதிலாக தேர்வுக் குழு நேத்தன் லியோனைத் தேர்வு செய்தது. பின் உடல்நிலை சரியில்லாததனால் இவர் தாயகம் திரும்பினார். பின் 2014-15 ஆம் ஆண்டுகளில் இந்தியத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது . இந்தத் தொடரில் இவருக்கு வாய்ப்பு கிடைத்தது. ஆனால் விளையாடும் அணியில் இவருக்கு வாய்ப்பு வழங்கப்படவில்லை. நேத்தன் லியோன் ஆத்திரேலிய அணியின் பிரதான பந்துவீச்சாளராக இருந்தார்.

## மேற்கோள்கள்

## வெளி இணைப்புகள்
* 
* 

பகுப்பு:1993 பிறப்புகள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:வாழும் மக்கள்
வடுக பைரவ மூர்த்தி

**வடுக பைரவ மூர்த்தி** என்பவர் சைய சமயக் கடவுளான சிவபெருமானின் அறுபத்துநான்கு திருமேனிகளுள் ஒருவராவார். இவரை வடுக மூர்த்தி எனவும் அழைப்பர்.

## திருவுருவக் காரணம்

துந்துபி என்போரின் மகனாகிய முண்டாசுரன், சிவனையெண்ணி கடுந்தவம் புரிந்து வரங்கள் பெற்றார். இதனால் கர்வம் கொண்டு அனைவரையும் வதைத்தார். படைப்பின் கடவுளான பிரம்மதேவரிடம் போரிட சென்றபொழுது, பிரம்மர் சிவபெருமானிடம் தன்னை காத்தருள வேண்டினார். எனவே சிவபெருமான் முண்டாசுரனை அழிக்க வடுக மூர்த்தியை உருவாக்கினார். வடுக மூர்த்தியும் முண்டாசுரை அழித்து சிவபெருமானை அடைந்தார். 

## மேற்கோள்களும் குறிப்புகளும்


பகுப்பு:பைரவ வடிவங்கள்
வன்னிக் காடு

**வன்னிக் காடு** எனப்படுவது வன்னிப் பகுதியில் அடர்த்தியாகக் காணப்படும் காடாகும். இலங்கையின் வட மாகாணம் அதிகமான இதன் அதிகமான பகுதிகளாக (கிட்டத்தட்ட 75%) காணப்படுகின்றது. இக்காடு தெற்கே ஓமந்தை முதல் வடக்கே பரந்தன் வரை பரந்து காணப்படுகின்றது. மேற்கிலும் கிழக்கிலும் கடல் எல்லையாகக் காணப்படுகின்றது. இக்காடு இலங்கை வரலாற்றில் குறிப்பிடத்தக்க பங்கினை வகுத்துள்ளது.

## மேற்கோள்

பகுப்பு:இலங்கைக் காடுகள்
இலங்கை அரசமைப்புச் சட்டத்தின் பதின்மூன்றாவது திருத்தம்

**இலங்கை அரசமைப்புச் சட்டத்தின் பதின்மூன்றாவது திருத்தம்** (*Thirteenth Amendment (13A) to the Constitution of Sri Lanka*) என்பது இலங்கையில் மாகாண சபைகளை உருவாக்குவதற்காக அரசமைப்புச் சட்டத்தில் மேற்கொள்ளப்பட்ட திருத்தச் சட்டமூலம் ஆகும். இத்திருத்தச் சட்டமூலத்தின் படி, சிங்களம், தமிழ் ஆகிய மொழிகள் நாட்டின் அதிகாரபூர்வ மொழிகள் ஆகவும் ஆங்கிலம் இணைப்பு மொழியாகவும் ஆக்கப்பட்டது.

## வரலாறு
1987 சூலை 29 இல், அதிகாரங்களை மாகாணங்களுக்குப் பகிர்ந்தளிக்கும் முகமாக இலங்கை-இந்திய ஒப்பந்தம் இந்தியப் பிரதமர் ராஜீவ் காந்திக்கும் இலங்கை அரசுத்தலைவர் ஜெயவர்தனாவிற்கும் இடையில் கொழும்பு நகரில் கையெழுத்திடப்பட்டது. இதனை அமுல் படுத்தும்  வகையில் 1987 நவம்பர் 14 இல் இலங்கை நாடாளுமன்றம் 1978 அரசமைப்புச் சட்டத்திற்கு 13வது திருத்தத்தை அறிவித்து, இல. 42 மாகாண சபை சட்டமூலத்தை அறிமுகப்படுத்தியது.

## மேற்கோள்கள்

## வெளி இணைப்புகள்
*இலங்கை யாப்பின் பதின்மூன்றாவது திருத்தம் - 
*13வது அரசமைப்பு திருத்தம் தொடர்பாக நரேந்திர மோதிக்கு இலங்கை தமிழ் கட்சிகள் எழுதிய கடிதத்தால் அரசியல் சர்ச்சை
* 13ஆவது சட்டத் திருத்தம் ஈழத் தமிழர் பிரச்சனையைத் தீர்க்குமா? - பழ.நெடுமாறன்

பகுப்பு:இலங்கையின் அரசியலமைப்புச் சட்டங்கள்
பகுப்பு:இலங்கைத் தமிழர் வரலாறு
அருமைப்பெருமாள்

**அருமைப்பெருமாள்** என்பவர் மட்டக்களப்பைச் சேர்ந்தவரும் 1803இல் பிரித்தானியாவுக்கு எதிராக புரட்சி நடாத்திய தலைவரும் ஆவார்..

## காலணித்துவ ஆக்கிரமிப்பு
பல நூற்றாண்டுகளாக போர்த்துக்கேயர், டச்சுக்காரர், பிரித்தானியர் ஆகிய ஐரோப்பிய நாடுகள் மட்டக்களப்பினை ஆண்டன. மட்டக்களப்பு போடிமாரை காலணித்துவ ஆட்சி கோபமடையச் செய்தது. இதனால் புரட்சிக்கு வித்திட்டது.

## மேற்கோள்
*History of Batticaloa in தமிழ்
*Mattakkalappu Poorva Sariththiram History of Batticalao in Tamil

பகுப்பு:மட்டக்களப்பு வரலாறு
பகுப்பு:மட்டக்களப்பு மாவட்ட நபர்கள்
பகுப்பு:1803 இறப்புகள்
உறைப்பூச்சு

**உறைப்பூச்சு** (Cladding) ஒரு பொருளின் மேலாக வேற்று பொருள் பூச்சு போன்ற அடுக்காக ஒட்டப்படுவதைக் குறிப்பதாகும்.  

கட்டிடங்கள் கட்டுமானம் பணி முடிவுறும் தறுவாயில் தளம் மற்றும் சுவர்களில் மேலாக மெல்லிய ஓடுகள் பூச்சு போன்ற அடுக்கு ஒட்டப்படுகின்றது.

கட்டிடங்களில்  கண்ணாடி  சாளரங்களூடாக அளவுக்கு அதிகமான உட்புகும் சூரிய ஒளியும், அதனுடன் சேர்ந்து வெப்பமும் நுழைவதைக் கட்டுப்படுத்த கண்ணாடியின் மேலாக பூச்சு போன்ற அடுக்கு ஒட்டப்படுகின்றது.

அன்றாடம் உதவும் தளபாட பொருட்களான மர  மேசை, கட்டில் மற்றும் அலங்காரத்துக்குரிய சாதனங்கள் போன்றவற்றை பாதுகாப்பாக வைக்க நெகிழி (பிளாஸ்டிக்) போன்ற மூலப்பொருட்களால் மெல்லிய அடுக்கு ஒட்டப்படுகின்றது.

## மேற்கோள்கள்

பகுப்பு:கட்டிடக்கலை
பகுப்பு:கட்டிடப் பொருட்கள்
சுயகதிர் படம்

**சுயகதிர் படம்** என்பது கதிர்படத்தாளில் பதிவு செய்யப்பட்ட படிமமாகும். கதிர்வீச்சு, படம் எடுக்கப் பயன்படுத்தப்படும் பொருளிலிருந்தே வெளிப்படுவதால் இப்பெயர் பெற்றது. இப்பெருள் ஒரு சிறிய திசுவின் வெட்டப்பட்ட மெலிலிய தகடுபோன்ற பகுதியாகும். இத்திசு முன்பே கதிரியக்கமுடைய குறீயி கதிர்தனிமத்தினை ஏற்றுள்ளது. இது ஊசி மூலமோ அல்லது வாய் வழியாகவோ ஏற்கப்பட்டு இருக்கும். எளிமையாக, கதிரியக்கப் பொருட்களின் இருப்பினைக் காட்டும் படமாகும். இங்கு  படம் எடுக்கப்பட  வேண்டிய பொருள் நேரடியாக படத்தாளின் மீது வைத்து படம் எடுக்கப்படுகிறது. உரங்கள் பயிர்களில் ஏற்கப்படுவதை சுய கதிர் படம் எடுப்பதன் மூலம் ஆயப்படுகிறது. இதனை புதிய தளிர்களும் இலை நரம்புகளும் தெளிவாகக் காட்டுகின்றன.

பகுப்பு:கதிரியக்கம்
திருக்கோணாசல வைபவம்

**திருக்கோணாசல வைபவம்** என்பது இலங்கையின் திருகோணமலையில் அமைந்துள்ள திருக்கோணேச்சரத்தின் வரலாற்றைக் கூறும் நூலாகும். இந்நூல் திருக்கோணமலையைச் சேர்ந்த வே. அகிலேசபிள்ளை என்பவரால் 1889 இல் இயற்றப்பட்டது. சுமார் அறுபது ஆண்டுகளின் பின்னர் 1950 இலேயே நூலாசிரியரின் மகனான அழகக்கோன் என்பவரால் அச்சிடப்பட்டது. 1999 இல் இரண்டாவது பதிப்பு வெளியிடப்பட்டது.

திருக்கோணேஸ்வர வைபவம் இப்போதும் கோணேஸ்வர ஆலயம் பற்றியும் திருகோணமலையிலுள்ள தமிழர்களின் வரலாறு பற்றி ஆய்வு செய்யும் அறிஞர்களாலும் வரலாற்றாளர்களாதும் பெறுமதியான ஆவணமாக நோக்கப்படுகின்றது.

## வெளி இணைப்புகள்
திருக்கோணாசல வைபவம், நூலகத் திட்ட மின்னூல்

பகுப்பு:இலங்கையின் வரலாற்று நூல்கள்
பகுப்பு:திருகோணமலை வரலாறு
பகுப்பு:ஈழத்து வரலாற்றியல் தமிழ் நூல்கள்
இடைக்காலத் தன்னாட்சி அதிகாரசபை

**இடைக்காலத் தன்னாட்சி அதிகாரசபை** (*Interim Self Governing Authority*) தமிழீழ விடுதலைப் புலிகளால் இலங்கையின் வடக்கு கிழக்கு பிரதேசங்களுக்கான அதிகாரப் பகிர்விற்காக 2003 ஒக்டோபரில் பரிந்துரைக்கப்பட்ட ஓர் முன்மொழிவு. இவ்முன்மொழிவு சிறுபான்மை இலங்கைத் தமிழ் மக்களுக்கான சுதந்திரத் தாயகத்திற்கான மாற்றீடாக கருதப்பட்டது.

## மேற்கோள்

பகுப்பு:இலங்கை இனப்பிரச்சினை
அல்லைப்பிட்டிப் படுகொலைகள்

**அல்லைப்பிட்டிப் படுகொலைகள்** 2006, மே 13 அன்று இலங்கையின் வடக்கே வேலணைத் தீவில் மூன்று வெவ்வேறு கிராமங்களில் இலங்கைத் தமிழ்  மக்கள் மீது இலங்கைத் தரைப்படையினரால் நடத்தப்பட்ட தாக்குதலைக் குறிக்கும். இத்தாக்குதல்களில் 13 பேர் கொல்லப்பட்டனர்.

## நிகழ்வு
2006, மே 13 சனிக்கிழமை இரவு வேலணையின் அல்லைப்பிட்டி, புளியங்கூடல், வங்களாவடி ஆகிய கிராமங்களில் இப்படுகொலைகள் இடம்பெற்றன. இம்மூன்று கிராமங்களிலும், இலங்கைக் கடற்படயினர் வீடுகளுக்குள் புகுந்து அங்கிருந்தோர் மீது துப்பாக்கிகளால் சுட்டுள்ளனர். அல்லைப்பிட்டியில் இரண்டு குழந்தைகள் உட்பட ஒன்பது பேர் ஒரே வீட்டில் கொல்லப்பட்டனர். புளியங்கூடலில் மூன்று பேரும், வங்களாவடியில் ஒருவரும் கொல்லப்பட்டனர். மேலும் பலர் காயமடைந்தனர். இச்சம்பவம் இடம்பெறுவதற்கு இரண்டு நாட்களுக்கு முன்னர் தமிழீழ விடுதலைப் புலிகள் கடற்படைக் கப்பல் ஒன்றைத் தாக்கி 18 மாலுமிகளைக் கொன்றிருந்தனர்.

பொதுமக்கள் மீதான தாக்குதல்களை அடுத்து சுமார் 150 குடும்பங்கள் தமது இருப்பிடங்களை விட்டு இடம்பெயர்ந்தனர். புலிகளின் கட்டுப்பாட்டில் இருந்த கிளிநொச்சிக்கு இடம்பெயர்ந்த சிலர் தாம் கடற்படையினரால் தாக்கப்படட்தாகவும், படுகொலைகளை அவர்களே நடத்தியிருந்தனர் என்றும் கூறியுள்ளனர்.

## தாக்கங்கள்
இலங்கை அரசு இத்தாக்குதல்களை மறுதலித்திருந்ததுடன், விடுதலைப் புலிகளே தாக்குதல்களை நடத்தியதாகக் கூறியது. அதே வேளையில், புலிகள் அரசாங்கமே இக்கொலைகளைச் செய்டஹ்தாகக் குற்றம் சாட்டியிருந்தனர்.

இப்படுகொலைகளை நடத்தியதில் சம்பந்தப்பட்ட இலங்கைக் கடற்படையினர், துணை இராணுவப் படையினரான ஈழ மக்கள் ஜனநாயகக் கட்சி உறுப்பினர்கள் ஆகியோரை பன்னாட்டு நெருக்கடிக் குழு அடையாளம் காட்டியிருக்கிறது. உள்ளூரில் இயங்கும் யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு என்ற மனித உரிமைக்குக் குரல் கொடுக்கும் அமைப்பு இத்தாக்க்தலை நடத்தியவர்கள் கடற்படையினரும், துணை இராணுவக் குழுவினருமே எனத் தெரிவித்துள்ளது
தாக்குதல் நடைபெற்ற இடத்தில் கடற்படையினரும், ஈபிடிபியினரும் இருந்தமை பற்றித் தமக்கு நம்பத்தகுந்த வட்டாரங்களில் இருந்து தகவல் கிடைத்துள்ளதாக பன்னாட்டு மன்னிப்பு அவை அறிவித்திருந்தது.

படுகொலைகளின் பின்னர் இலங்கையின் ஆங்கிலிக்க ஆயர் துலீப் டி சிக்கேரா நிலைமைகளை ஆராயும் பொருட்டு அல்லைப்பிட்டிக்குச் சென்று பார்த்து, பின்வருமாறு கூறியிருந்தார்:

## விசாரணைகள்
ஊர்காவற்துறை நீதிமன்றத்தில் இடம்பெற்று வந்த விசாரணைகள், சம்பந்தப்பட்டவர்களின் ஒத்துழையாமை காரணமாக இடை நிறுத்தப்பட்டுள்ளதாக உள்ளூர் ஊடகங்கள் எழுதியுள்ளன.

## இவற்றையும் பார்க்க
* புனித பிலிப் நேரி தேவாலயத் தாக்குதல்
* இலங்கை அரசுப் படைகளின் தாக்குதல்களின் பட்டியல்

## மேற்கோள்கள்

## வெளி இணைப்புகள்
*Killing match in Lanka
*Promoting Adherence to International Human Rights Standards
*Pax-Christi report on follow up to Allaipiddy massacre 

பகுப்பு:இலங்கையில் தமிழர்கள் படுகொலைகள்
பகுப்பு:2006 இல் இலங்கை
பகுப்பு:வேலணைத் தீவு
பகுப்பு:இலங்கையில் பொதுமக்கள் படுகொலைகள்
பகுப்பு:ஈழ மக்கள் ஜனநாயகக் கட்சி
பகுப்பு:நான்காம் ஈழப்போரில் இலங்கை இராணுவத்தினரின் தாக்குதல்கள்
யாழ்ப்பாணக் கடல் நீரேரிப் படுகொலை

**யாழ்ப்பாணக் கடல் நீரேரிப் படுகொலை**  அல்லது **கிளாலிப் படுகொலை** சனவரி 02 1993 அன்று இலங்கை கடற்படையினரால் மேற்கொள்ளப்பட்டது.

## மேற்கோள்

பகுப்பு:இலங்கையில் தமிழர்கள் படுகொலைகள்
பகுப்பு:1993 இல் இலங்கை
பகுப்பு:இலங்கையில் பொதுமக்கள் படுகொலைகள்
பகுப்பு:இரண்டாம் ஈழப்போரில் இலங்கை இராணுவத்தினரின் தாக்குதல்கள்
கொக்கட்டிச்சோலைப் படுகொலைகள், 1991

**1991 கொக்கட்டிச்சோலை படுகொலைகள்** (*Kokkadichcholai massacre*) இலங்கையின் கிழக்கு மாகாணத்தில் மட்டக்களப்பு நகருக்கு அருகில் உள்ள கொக்கட்டிச்சோலை என்ற ஊரில் தமிழ் மக்கள் மீது 1991 சூன் 12 அன்று நடத்தப்பட்டது. இதன் போது மொத்தம் 152 பொது மக்கள் கொல்லப்பட்டனர். இப்படுகொலைகளை விசாரணை செய்ய இலங்கை அரசு சனாதிபதி ஆணைக்குழு ஒன்றை நியமித்தது. படுகொலைகளை நடத்திய இராணுவத்தினரைக் கட்டுப்படுத்த கட்டளை அதிகாரி தவ்றி விட்டதாக ஆணைக்குழு கண்டறிந்தது. அவரைப் பதவியில் இருந்து அகற்றுமாறு ஆணைக்குழு பரிந்துரைத்தது. அத்துடன் படுகொலைகளில் ஈடுபட்ட இலங்கை இராணுவத்தினரில் 19 பேரை ஆணைக்குழு அடையாளம் கண்டது. கொழும்பில் நடத்தப்பட்ட இராணுவ விசாரணைகளில் இந்தப் 19 பேரும் குற்றவாளிகளாகக் கண்டறிந்த போதிலும், பின்னர் அவர்கள் அனைவரும் விடுவிக்கப்பட்டனர்.

## பின்னணித் தகவல்
மட்டக்களப்பு மாவட்டம் இலங்கையின் கிழக்கு மாகாணத்தில் அமைந்துள்ளது. இங்கு பெரும்பான்மையாக தமிழரும், சிறுபான்மை இனக்களாக சோனகர், சிங்களவர், பரங்கியர் ஆகியோர் வசிக்கின்றனர். 1980களின் ஆரம்பம் முதல் 1990களின் ஆரம்பம் வரை ஏறத்தாழ 1,100 பேர் வரை காணாமல்  போயுள்ளனர். இவர்கள் கொலை செய்யப்பட்டதாக நம்பப்படுகிறது. கொக்கட்டிச்சோலை கிராமம் மற்றும் அதைச் சுற்றியுள்ள பகுதியில் 1987, 1991 இல் நடந்த படுகொலைகள் மிக முக்கியமானதாகப் பார்க்கப்படுகிறது.

## மேற்கோள்

## வெளி இணைப்புகள்
*UN: Rapport du Groupe de travail sur les disparitions forcées ou involontaires
*Chronology of events in Sri Lanka
*Human rights accountability in Sri Lanka - HRW

பகுப்பு:இலங்கையில் தமிழர்கள் படுகொலைகள்
பகுப்பு:1991 இல் இலங்கை
பகுப்பு:இலங்கையில் பொதுமக்கள் படுகொலைகள்
பகுப்பு:இலங்கை முஸ்லிம் ஊர்காவற்படை செய்ததாகக் கூறப்படும் பொதுமக்களுக்கு எதிரான தாக்குதல்கள்
பகுப்பு:இரண்டாம் ஈழப்போரில் இலங்கை இராணுவத்தினரின் தாக்குதல்கள்
குமாரபுரம் படுகொலைகள்

**குமாரபுரம் படுகொலைகள்** அல்லது **1996 திருகோணமலைப் படுகொலை** அல்லது **1996 கிளிவெட்டிப் படுகொலை** 1996 பெப்ரவரி 11, 1996 அன்று இலங்கையின் கிழக்கே திருகோணமலை மாவட்டத்தில் மூதூர் தேர்தல் தொகுதியில் அமைந்துள்ள குமாரபுரம் என்ற கிராமத்தில் இலங்கை இராணுவம் மற்றும் துணைப்படைகளால் மேற்கொள்ளப்பட்ட துன்பியல் நிகழ்வாகும். இதன் மூலம் 9 பெண்கள், 12 வயதிற்குக் கீழ்ப்பட்ட 9 பிள்ளைகள் உட்பட 24 பேர் படுகொலை செய்யப்பட்டனர். மேலும் 26 பேர் மிக மோசமாகப் படுகாயமடைந்தனர். 1995 ஏப்ரல் மாதத்தில் ஈழப்போர் மீண்டும் ஆரம்பமாகியதை அடுத்து இடம்பெற்ற மிக மோசமான தமிழ்மக்கள் படுகொலை இதுவாகும். இப்படுகொலைகள் தொடர்பாக இலங்கை அரசு இலங்கை இராணுவ வீரர்கள் மற்றும் ஊர்காவல் படையினர் பலரைக் கைது செய்து, 2004 ஆம் ஆண்டில் விசாரணைகளை ஆரம்பித்தது. 2016 சூலை 27 இல் குற்றம்சாட்டப்பட்டிருந்த 6 இராணுவத்தினரையும் நீதிமன்றம் நிரபராதிகள் எனத் தீர்ப்பளித்து விடுதலை செய்தது.

## படுகொலை செய்யப்பட்டவர்கள்
இத்தாக்குதலில் படுகொலை செய்யப்பட்டோர் விபரங்கள் நீதிமன்றத்தினால் அறிவிக்கப்பட்டுள்ளது: சி. சிவ­ராஜா (70), கி. கோவிந்தன் (72), சி. சின்­னத்­துரை (58), வ. நட­ராஜா (22), சு.லட்­சுமி (35), சு. கம­லா­தேவி (35), சு. பரமேஸ் (30), ச. பாக்­கியம் (29), வள்­ளிப்­பிள்ளை (28), செ. பாக்­கியம் (26), ஆ. அன்­னம்மா (25), து. கரு­ணா­கரன் (15), சு. தன­லடசுமி (15), க. சுவா­தி­ராஜா (15), வி. சுதா­கரன் (14), ரா. கம­லேஸ்­வரி (13), த.கலா (12), ச. நிஷாந்தன் (11), சு. பிர­பா­கரன் (11), தீ. பத்­மினி (09), சி. பிரசாந்தினி (06), பா. வசந்­தினி (06), சு. சுபா­சினி (03) ஆகி­யோர் கொல்லப்பட்டவர்களில் அடங்குவர்.

## இலங்கை அரசு விசாரணைகள்
மூதூர் - குமா­ர­புரம் வாசிகள் 24 பேரின் படுகொலை தொடர்பான நீதி­மன்ற விசா­ரணை 2013 சூலை 17, 18, 19 ஆம் நாட்களில் அனுராதபுரம் நீதி­மன்றில் எடுத்­துக்­கொள்­ளப்­ப­ட­வி­ருப்பதாக படு­கொலை செய்­யப்­பட்­ட­வர்­களின் உற­வி­னர்­க­ளுக்கு நீதி­மன்­றினால் அழைப்­பாணை விடுக்­கப்­பட்­டது. ஆரம்பக் கட்ட விசாரணைகள் மூதூர் நீதவான் நீதிமன்றத்தில் நடைபெற்று வந்தது. போர்ச் சூழலில் எதிரிகளுக்குப் பாதுகாப்பு அச்சுறுத்தல் இருப்பதாக காரணம் காட்டி இந்த வழக்கு விசாரணைகள் அனுராதபுரம் மேல் நீதிமன்றத்திற்கு மாற்றப்பட்டன. 2016 சூலை 27 அன்று அனுராதபுரம் மேல் நீதிமன்ற நீதிபதி மஞ்சுள திலகரட்ன பிரதிவாதிகளைக் குற்றவாளிகளாக நிரூபிப்பதற்கு போதுமானளவு ஆதாரங்களை முன்வைக்கத் தவறியுள்ளதாகத் தெரிவித்து குற்றஞ்சாட்டப்பட்டு, சாட்சிகளால் அடையாளம் காணப்பட்டிருந்த இராணுவ உறுப்பினர்கள் 6 பேரையும் விடுதலை செய்தார்.

## மேற்கோள்கள்

## வெளி இணைப்புகள்
*“அவரது பெயர் கமலேஸ்வரன்…” | குமாரபுரம் படுகொலையின் சாட்சியங்கள்

பகுப்பு:இலங்கையில் தமிழர்கள் படுகொலைகள்
பகுப்பு:1996 இல் இலங்கை
பகுப்பு:திருகோணமலை
பகுப்பு:மூதூர்
பகுப்பு:இலங்கையில் பொதுமக்கள் படுகொலைகள்
பகுப்பு:மூன்றாம் ஈழப்போரில் இலங்கை இராணுவத்தினரின் தாக்குதல்கள்
உடும்பன்குளம் படுகொலைகள், 1986

**உடும்பன்குளம் படுகொலைகள்** அல்லது **அக்கரைப்பற்று படுகொலைகள்** 1986 பெப்ரவரி 19 இல் இலங்கையின் கிழக்கு மாகாணத்தில் அம்பாறை மாவட்டத்தில் அக்கரைப்பற்று நகருக்கு அருகாமையில் உள்ள உடும்பன்குளம் என்ற சிறு வேளாண்மைக் கிராமத்தில் இடம்பெற்றன. இந்நிகழ்வில் ஏறத்தாழ 80 இலங்கைத் தமிழ் வேளாண்மை மக்கள் இலங்கைத் தரைப்படையினர், ஊர்காவல்படையினர் எனச் சந்தேகிக்கப்படுவோரால் சுட்டுக் கொல்லப்பட்டனர்.

இப்படுகொலைகள் பெப்ரவரி 19 இடம்பெற்றிருந்தாலும், இது பற்றிய தகவல்கள் சில நாட்களுக்குப் பின்னர் இக்கிராமத்திற்கு சென்றிருந்த உள்ளூர் சமூக ஆர்வலர்கள் மூலம் தெரிய வந்தது. இவர்களின் கூற்றுப் படி, நெல் வயல்களில் வேளாண்மையில் (சூடடிப்பில்) ஈடுபட்டிருந்தோர் மீது திடீரென அங்கு வந்த இலங்கை மற்றும் முஸ்லிம் ஊர்காவல்படையினர் வானை நோக்கிச் சுட ஆரம்பித்தனர், பெண்கள் அப்புறப்படுத்தப்பட்டனர். அங்கிருந்த ஆண்களின் கைகள் பின்புறமாகக் கட்டப்பட்டு தரையில் அமர விடப்பட்டனர். இவர்கள் பின்னர் நெல் வயல்களுக்குக் கொண்டு செல்லப்பட்டு  சுட்டுக் கொல்லப்பட்டனர். இவர்களின் உடல்கள் அங்கிருந்த வைக்கோல் குவியல்களுடன் போடப்பட்டு எரிக்கப்பட்டன. வயலில் பல துப்பாக்கிச் சன்னங்கள் கண்டெடுக்கப்பட்டன.

இச்சம்பவத்தில் கொலை செய்யப்பட்டவர்களின் எண்ணிக்கை 60 முதல் 103 வரை எனத் தகவல் மூலங்கள் தெரிவிக்கின்றன.

## இவற்றையும் பார்க்க
* இலங்கை அரசுப் படைகளின் தாக்குதல்களின் பட்டியல்
* இலங்கை இனப்பிரச்சினை காலக்கோடு

## மேற்கோள்கள்

## வெளி இணைப்புகள்
*உடும்பன்குளம் படுகொலை, சங்கதி இணையத்தில் வெளி வந்தது.
*Udumbankulam survives mass murder, forced eviction, தமிழ்நெட், பெப்ரவரி 19, 2003 - 
*Sri Lanka probe into death of Tamils, கத்தோலிக்க எரால்டு, 28 பெப்ரவரி 1986 - 

பகுப்பு:இலங்கையில் தமிழர்கள் படுகொலைகள்
பகுப்பு:1986 நிகழ்வுகள்
பகுப்பு:இலங்கையில் பொதுமக்கள் படுகொலைகள்
பகுப்பு:முதலாம் ஈழப்போரில் இலங்கை இராணுவத்தினரின் தாக்குதல்கள்
பகுப்பு:இலங்கை இராணுவத்தினரின் படுகொலைகள்
பா

**பா**, பாட்டு, பாடல், செய்யுள் ஆகியவற்றை ஒப்பிட்டு அவற்றின் வேறுபாட்டு நுட்பங்களை உணர்ந்துகொள்ளலாம். 
 
* ஆசிரியப்பா
* வெண்பா (செப்பலோசை)
* கலிப்பா
* வஞ்சிப்பா
* பரிபாடல் – தொல்காப்பியம் குறிப்பிடும் தனி வகைப் பாடல்
* மருட்பா – யாப்பருங்கலம், யாப்பருங்கலக் காரிகை குறிப்பிடும் தனி வகைப் பாடல்
தூக்கு (செய்யுள்)

பாட்டை ஓசையுடன் குரலைத் தூக்கிப் பாடுவதைத் **தூக்கு** என்பது தொல்காப்பிய மரபு. மயிலின் ஓசையை அகவல் என்பர். ஆசிரியப்பா மயில் அகவுவது போன்ற ஓசையுடன் பாடப்படும். வெண்பா அகவாமல் சொல்வது போலப் பாடப்படும். இதனைச் செப்பல் ஓசை என்பர். கலிப்பா ஊற்றுநீர் துள்ளிக் குதிப்பது போன்ற ஓசையுடன் வரும். இதனைத் துள்ளல் ஓசை என்பர். வஞ்சிப்பாவானது ஊஞ்சலாடும் கயிறு தூங்கிக்கொண்டு  முன்னும் பின்னும் ஆடுவது போல ஓசை அசைந்தாடப் பாடம்மபடும். இவை நான்கு பாட்டுக்கும் உரிய ஓசைகள். இந்த ஓசைகளைத் தூக்கு என்பர்.

மருட்பாவுக்கெனத் தனி ஓசைத்தூக்கு இல்லை. இந்தப் பாட்டில் சீர், தளை முதலானவும் விரவி நிற்கும். எனவே ஓசைத்தூக்கும் விரவியே வரும்.
 	 	
செய்யுளாக எழுதப்படும் பாட்டுகளுக்கு இந்த நான்கு வகையான ஓசைத்தூக்குகள் மட்டுமே உண்டு. பாவினப் பாடல்களும், இசைப் பாடல்களுக்கும் ஓசை என்னும் தூக்கு வரையறை இல்லை. இசை உண்டு. ஓசை என்பது குரலில் தோன்றும் ஏற்றத்தாழ்வு. இசை என்பது இனிய ஓசை. இவையே இரண்டிற்கும் உள்ள வேறுபாடு. தாக்கு என்பது மேலே கூறப்பட்ட நான்கு வகையான ஓசைகள்.
## அடிக்குறிப்பு

பகுப்பு:இலக்கணம்
உலர்தாவரகங்களின் பட்டியல்

இங்கு கண்டங்களின் அடிப்படையில், உலர்தாவரகங்கள் (ஆங்கிலம்: "Herbarium"(ஒருமை)  "herbaria"(பன்மை) )அட்டவணைப் படுத்தப்படுகின்றன. அவ்வாறு அட்டவணைப்படுத்தப்பட்ட பின்பு, ஒவ்வொரு உலர் தாவரகும் தன்னகத்தே கொண்டுள்ள, உலர் தாவரகத்தாளின் எண்ணிக்கைகளும், பிற அடிப்படைக் குறிப்புகளும் தரப்படுகின்றன. உலர்தாவரகத்தில் பல வகைகள் உண்டு. பெரும்பான்மையான உலர்தாவரகத்தாள் வெள்ளைநிறமாகவும், அதன் வலப்புறகீழ்பக்கத்தில் ஒட்டப்படும் தாவரம் பற்றிய வகைப்பாட்டியல் குறிப்புகளும், நிலபரவல் குறிப்பும், அம்மாதிரியை எடுத்துப் பாதுகாத்தவர் பெயரும் குறிக்கப்படுகிறது.

ஒரு பேரினத்தின் கீழ் வரும், ஒரே வகையான சிற்றினங்கள்  அனைத்தும் ஒன்றாக தொகுக்கப்பட்டு, ஒரு பேரின அடைவிலேயே பாதுகாக்கப்படுகின்றன. பிறகு, அப்பேரினங்களின், குடும்ப அடைவில், அப்பேரினங்களுக்குரிய உலர்தாவரத்தாள்களுள்ள அடைவுகள் பேணப்படுகின்றன. உலர்தாவரகத்தாளில் ஒட்டப்படும் தாவரமாதிரிகள் நிறம் மாறி விடுவதால், சில உலர்தாவரகங்கள் நிறங்களையும் குறிப்பிட்டு, அதற்குரிய குறிப்புத்தாளைக் கோர்த்து வைத்திருக்கும் பழக்கத்தைப் பின்பற்றுகின்றன.

## [[ஆப்பிரிக்கா]]

## அடிக்குறிப்புகள்

## வெளிப்புற இணையங்கள்
* குறியீட்டு எண்களினாலான உலர்தாவரகம்

பகுப்பு:தாவரவியல் பட்டியல்கள்
பகுப்பு:உயிரியல் தொடர்பான பட்டியல்கள்
1984 மன்னார் படுகொலைகள்

**1984 மன்னார் படுகொலைகள்** 1984 டிசம்பர் 4 அன்று இலங்கையின் வடக்கே மன்னார் நகரில் இலங்கை இராணுவம் 107 க்கும் 150 க்கும் இடைப்பட்ட தமிழ் மக்களைப் படுகொலை செய்த நிகழ்வாகும்.

மூன்று இராணுவ வாகனங்கள் கண்ணிவெடியில் சிக்கியதில் ஒரு இராணுவத்தினர் கொல்லப்பட்டதற்குப் பழி வாங்கு நடவடிக்கையாக இப்படுகொலைகள் இடம்பெற்றன. மன்னார் மத்திய மருத்துவமனை, அஞ்சலகம், கத்தோலிக்க திருச்சபை மடம் ஆகிய இடங்களிலும், மற்றும் நெல் வயல்களில் பணியாற்றிக் கொண்டிருந்த விவசாயிகள், பேருந்துப் பயணிகள் மீது இராணுவம் தாக்குதல்களை மேற்கொண்டது. மன்னார் நகரைச் சுற்றியுள்ள முருங்கன், பரப்பன்கடல் போன்ற கிராமங்களிலும் தாக்குதல்கள் மேற்கொள்ளப்பட்டன. இத்தாக்குதல்களை அடுத்து அன்றைய இலங்கை அரசுத்தலைவர் ஜெயவர்தனா விசாரணைக்காக சனாதிபதி ஆணைக்குழு ஒன்றை நியமித்தார். இவ்வாணைக்குழுவின் உறுப்பினராக நியமிக்கப்பட்ட கத்தோலிக்க திருச்சபையின் உள்ளூர் மதகுரு மேரி பஸ்டியான் 1985 சனவரியில் கொலை செய்யப்பட்டார். இப்படுகொலைகளுக்கு சாட்சியமளித்த மெதடிஸ்த மறைப்பரப்புனர் ஜோர்ஜ் ஜெயராஜசிங்கம் 1984 டிசம்பரில் கொலை செய்யப்பட்டார்.

## மேற்கோள்

பகுப்பு:இலங்கையில் தமிழர்கள் படுகொலைகள்
பகுப்பு:1984 நிகழ்வுகள்
பகுப்பு:மன்னார்
பகுப்பு:இலங்கையில் பொதுமக்கள் படுகொலைகள்
பகுப்பு:முதலாம் ஈழப்போரில் இலங்கை இராணுவத்தினரின் தாக்குதல்கள்
கல்லார் அரசு தோட்டக்கலைப் பண்ணை

**கல்லார் அரசு தோட்டக்கலைப் பண்ணை**, மேட்டுப்பாளையம் அருகே அமைந்துள்ளது. 1900 ஆம் ஆண்டு தொடங்கப்பட்ட இப்பண்ணை ஒரு முன்மாதிரிப் வேளாண்பண்ணையாகவும் சுற்றுலாத் தலமாகவும் உள்ளது.

## அமைவு
மேட்டுப்பாளையம்-ஊட்டி நெடுஞ்சாலையில் முதல் கொண்டைஊசி வளைவிலிருந்து ஒரு கிலோமீட்டர் தொலைவில் இந்த அரசுப்பண்ணை அமைந்துள்ளது. இவ்விடம் கடல் மட்டத்திலிருந்து 360 மீட்டர் உயரத்தில் உள்ளது. இப்பண்ணையின் மொத்தப் பரப்பளவு 8.92 ஹெக்டேர்கள். வேளாண்மக்களுக்குத் தேவையான தரமான நாற்றுகள், விதைகள், மரக்கன்றுகள் ஆகியவற்றை சரியான மற்றும் வாங்கக்கூடிய விலையில் கிடைப்பதற்காகத் தோட்டக்கலை மேம்பாட்டுத் திட்டங்கள் மூலம் வழங்கும் நோக்கத்துடன் 1900 ஆம் ஆண்டு தொடங்கப்பட்டது.

## பயிரிடப்படுவை
எலுமிச்சை, கொய்யா, மாதுளை, பலா, திராட்சை போன்ற பழவகைகள்; மங்குஸ்த்தான், துரியன், லிச்சி, ரம்பூட்டான், லாங்சாட் போன்ற அரியவகைப் பழங்கள்; மிளகு, கிராம்பு, ஜாதிக்காய், இலவங்கப்பட்டை, பிரியாணி இலை போன்ற வாசனைப் பொருட்கள் ஆகியவை இங்கு பயிரிடப்படுகின்றன. அலங்காரச் செடிகளும் இங்கு கிடைக்கின்றன. 
 
## சுற்றுலா மையம்
தாவரவியல், வேளாண்மை மற்றும் தோட்டக்கலையின் முன்மாதிரிப் பண்ணையாக உருவான இப்பண்ணை இயற்கைச் சூழலில் அமைந்த நல்லதொரு சுற்றுலா மையமாகவும் இன்று விளங்குகிறது. இந்த இடத்தின் தட்பவெப்ப நிலை மிதமானதாக உள்ளதால் ஆண்டுமுழுவதும் இங்கு பொதுமக்களும் வேளாண் மாணவர்களும் இப்பண்ணையைப் பார்வையிட வருகின்றனர். இங்குள்ள அருவி சுற்றுலாப் பயணிகளுக்கு மனமகிழ்வைத் தரக்கூடியது.

இப்பண்ணைக்கு முக்கிய நபர்கள் பலர் பார்வையிட்டுள்ளனர்:

## ஆதாரங்கள்
*அரசு தோட்டக்கலைப் பண்ணை - கல்லார், மேட்டுப்பாளையம். 
* சுற்றுலாப் பயணிகளை கவரும் கல்லார் அரசு தோட்டக்கலைப் பண்ணை, தினமணி, நாள்: 14-04-2013.

பகுப்பு:தமிழ்நாட்டுச் சுற்றுலா மையங்கள்
பகுப்பு:தோட்டக்கலை
மயில் துத்தம்

**மயில் துத்தம்** (**Copper(II) sulfate**, *cupric sulfate* அல்லது *copper sulphate*, செம்புச்சல்பெற்று) எனப்படும் வேதிச் சேர்மமான காப்பர் சல்ஃபேட்டின் (Copper(II) sulfate, blue vitriol, blue vitreol) வேதியியல் வாய்பாடு CuSO4 ஆகும். இந்த உப்பு வெவ்வேறு அளவு படிக நீரேற்றங்களை கொண்ட பல்வேறுச் சேர்மங்களாக காணப்படுகிறது. இதன் நீரற்ற வடிவம் வெளிர் பச்சை அல்லது சாம்பல் வெள்ளை நிற பொடியாகவும், சாதாரணமாகக் காணப்படும் ஐந்து நீரேறி (pentahydrate) (CuSO4·5H2O) ஒளிர்நீலமாகவும் உள்ளன. நீல நிறச்சாயலில் உள்ள ஐந்து நீரேறி (CuSO4·5H2O) சுற்றுப்புற சூழலுக்கு கடும் நஞ்சாகவும், கண்கள் மற்றும் தோலுக்கு நமைச்சல் காரணியாவும், விழுங்கிவிட்டால் ஊறு விளைவிப்பதாகவும் உள்ளது. மயில் துத்தம் நீரில் கரையும்போது வெப்ப உமிழ் வினை (exothermic reaction) நிகழ்ந்து, எண்முக வடிவம் கொண்ட, இணைக்காந்த தன்மையுள்ள மாழை-நீர் கூட்டுப்பொருளைத்  [Cu(H2O)6]2+ (metal aquo complex) தருகிறது. மயில் துத்தத்தின் பிற பெயர்கள்: துரிசு, துருசு, நீலக்கல் (bluestone).

## [[உற்பத்தி|தயாரிப்பு]] மற்றும் கிடைக்கும் விதம்

தொழிற்சாலைகளில் மயில் துத்தம், செப்புத் தகடுகளை சூடான, அடர்த்தியான கந்தக அமிலத்தால் வினைப்படுத்துவதன் மூலமாகவோ, அதன் ஆக்சைடுகளை நீர்த்த கந்தக அமிலத்தை கொண்டோ தயாரிக்கப்படுகிறது. ஆய்வகப் பணிகளுக்கு சாதாரணமாக மயில் துத்தம் வாங்கிக்கொள்ளப்படுகிறது.

இதன் நீரற்ற வடிவம் அரிதான கனிமமாக (சால்கோசயனைட்டு) காணப்படுகிறது. நீரேறிய மயில் துத்தம் இயற்கையாக சால்கந்தைட்டாகக் (ஐந்து நீரேறி) கிடைக்கிறது. அரிதாக பின்வரும் பொருள்களாகவும் கிடைக்கிறது: மூன்று நீரேறிய கனிமமான போனட்டைட்டு (Bonattite)ஏழு நீரேறிய கனிமமான பூத்தைட்டு (Boothite).

ஐந்து நீரேறிய மயில் துத்தத்தை வெற்றிடத்தில் பகுதியாக நீரிறக்கம் செய்வதன் மூலமாக படிக உருவமற்ற, குறைவான நீரேற்றம் கொண்ட மயில் துத்தத்தைத் தயாரிக்க முடியும்.

## வேதிப் பண்புகள்
ஐந்து நீரேறிய மயில் துத்தம் 150 °செ (302 °பா) வெப்பநிலையில் உருகுவதற்கு முன் சிதைவடைகிறது. இரண்டு நீர் மூலக்கூறுகளை 63 °செ (145 °பா) வெப்பநிலையிலும், 109 °செ (228 °பா) வெப்பநிலையில் இன்னும் இரண்டு நீர் மூலக்கூறுகளையும், இறுதியாக கடைசி நீர் மூலக்கூற்றை 200 °செ (392 °பா) வெப்பநிலையிலும் இழக்கிறது.

காப்பர் (II) சல்ஃபேட்டு, 650 °செ (1,202 °பா) வெப்பநிலையில் காப்பர் (II) ஆக்சைடாகவும் (CuO), கந்தக டிரைஆக்சைடாகவும் சிதைவடைகிறது (SO3).

இது நீரேற்றத்தால் நீல வண்ணமாகக் காணப்படுகின்றது. இப்படிகங்களை தீச்சுடரில் சூடுபடுத்தும்போது நீரிறக்கப்பட்டு சாம்பல்-வெள்ளை நிறத்தையடைகிறது.

அடர்வான ஐதரோகுளோரிக் அமிலத்துடன் அதித் தீவிரமாக மயில் துத்தம் வினைபுரிகிறது. இவ்வினையில், நீல நிற காப்பர் (II) சல்ஃபேட்டு கரைசல், டெட்ராகுளோரோ கியூப்ரேட்டு (II) உருவாவதன் மூலமாக, பச்சை வண்ணமாக மாறுகிறது:

:Cu2+ + 4&nbsp;Cl– → 

தாமிரத்தைக் காட்டிலும் அதிகமாக வினைபுரியும் உலோகங்களுடன் வினைபுரிகின்றது (உதாரணமாக: Mg, Fe, Zn, Al, Sn, Pb):

:CuSO4 + Zn → ZnSO4 (துத்தநாக சல்பேட்டு) + Cu
:CuSO4 + Fe → FeSO4 (ஃபெரசு சல்பேட்டு) + Cu
:CuSO4 + Mg → MgSO4 (மக்னீசியம் சல்பேட்டு) + Cu
:CuSO4 + Sn → SnSO4 (வெள்ளீய சல்பேட்டு) + Cu
:3 CuSO4 + 2 Al → Al2(SO4)3 (அலுமினியம் சல்பேட்டு) + 3 Cu

## மேற்கோள்கள்

பகுப்பு:சல்பேட்டுகள்
பகுப்பு:தாமிரம்(II) சேர்மங்கள்
பகுப்பு:களைக்கொல்லிகள்
இலங்கையில் ஒரு வாரம் (நூல்)

**இலங்கையில் ஒரு வாரம்** என்ற நூல் கல்கியால் எழுதப்பட்ட நூலாகும். இந்நூலை பாரதி பதிப்பகம் வெளியிட்டது. இந்நூலில் இலங்கைக்கு சென்று வந்த அனுபவம் பற்றி கல்கி எழுதியுள்ளார்.

## உசாத்துணை
* இலங்கையில் ஒரு வாரம்

பகுப்பு:தமிழ்ப் பயண நூல்கள்
பகுப்பு:இந்தியத் தமிழ் நூல்கள்
பழங்கதைகளும் பழமொழிகளும் (நூல்)

**பழங்கதைகளும் பழமொழிகளும்** நா. வானமாமலை எழுதிய நூல் ஆகும். இந்நூலில் சமூகவியல் மானுடவியல் ஆராய்ச்சிகளை மார்க்சீய முறையில் ஆய்வு செய்து எழுதியுள்ளார்.

## உள்ளடக்கங்கள்
# உலகப் படைப்புக் கதைமூலங்கள் -ஓர் ஆய்வு
# உலகப் படைப்புப் புனைகதைகளும், அவற்றின் சமூக அடித்தளங்களும்
# தாய் தெய்வ வணக்கத்தின் சமூக அடிப்படைகள்

## சமூகவியல்
# தஞ்சைக் கோயிலின் செலவும் - நில வருவாயும்
# திரிபுரி பழமொழிகளுக்கு இணையான தமிழ்ப் பழமொழிகள் - ஓர் ஒப்பாய்வு
# இராமாயணத்தோடு தொடர்புடைய இடங்கள் பற்றிய புனைகதைகள்

## மேற்கோள்கள்

பகுப்பு:தமிழ்ப் பழமொழி நூல்கள்
பகுப்பு:நாட்டுப்புறவியல் தமிழ் நூல்கள்
பகுப்பு:2008 தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:நியூ செஞ்சுரி புக் கவுசு நூல்கள்
கல்முனைப் படுகொலைகள்

**கல்முனைப் படுகொலைகள்** (*Kalmunai massacre*) இலங்கையின் கிழக்கு மாகாணத்தில் அம்பாறை மாவட்டத்தில் உள்ள கல்முனை நகரில் 1990 சூன் மாதத்தில் இடம்பெற்றன. இலங்கைத் தரைப்படையினரால் மேற்கொள்ளப்பட்ட பொதுமக்கள் மீதான இப்படுகொலைகள் முன்னதாக இலங்கைக் காவல்துறையினர் மீது இடம்பெற்ற படுகொலைகளுக்கு பழிதீர்க்கும் நடவடிக்கையாகக் கருதப்படுகின்றது.  சுமார் 250 பொதுமக்கள் காவல்துறையினரால் படுகொலை செய்யப்பட்டனர் என யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு ஆவணப்படுத்தியுள்ளது. 160 பேர் கொல்லப்பட்டதாக உள்ளூர் நாடாளுமன்ற உறுப்பினர் கூறியுள்ளார்.

## பொதுமக்கள் படுகொலை
1990 சூன் 11 இல் தமிழீழ விடுதலைப் புலிகள் இயக்க உறுப்பினர்கள் காவல்துறையினரைப் படுகொலை செய்ததை அடுத்து, கல்முனை நகர் மீது இராணுவத்தினர் தொடர்ச்சியான எறிகணைத் தாக்குதல்களை நடத்தி வந்தனர். இதன் காரணமாக, விடுதலைப் புலிகள் கல்முனை நகரில் இருந்து வெளியேறினர். இதனை அடுத்து பொதுமக்கள் மீதான இராணுவத்தினரின் தாக்குதல் 1990 சூன் 20 இல் ஆரம்பமானது. இலங்கைத் தரைப்படையினர் கல்முனை வாடி வீட்டு சந்தியில் நிலைகொண்டு, தமிழ்ப் பொதுமக்களைக் கடத்தினர் என்றும், பின்னர் அவர்கள் அனைவரையும் முசுலிம்களுக்கு சொந்தமான கடைகளுக்குப் பின்னால் வைத்து எரியூட்டட்டப்பட்டு படுகொலை செய்யப்பட்டதாகவும் தெரிவிக்கப்படுகிறது. இறந்தவர்களின் எண்ணிக்கை சரிவரத் தெரியாவிட்டாலும், சுமார் 160 பேர் கொல்லப்பட்டனர் என உள்ளூர் நாடாளுமன்ற உறுப்பினர் தெரிவித்தார். ஆனாலும், 250 பேருக்கு மேல் கொல்லப்பட்டனர் என யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு தெரிவித்துள்ளது.

## மேலும் தாக்குதல்கள்
1990 சூன் 27 இல், 75 பொதுமக்கள் இலங்கைத் தரைப்படையினரால் சுற்றி வளைக்கப்பட்டு, பின்னர் எரியூட்டப்பட்டுக் கொல்லப்பட்டனர். மேலும் 27 பேரின் தலையற்ற உடல்கள் கல்முனைக் கடற்கரையில் கரையொதுங்கியதாக யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு தெரிவித்தது. மொத்தமாக 7,000 பேர் வரை 1990 சூன் மாதத்தில் கொல்லப்பட்டனர் என அவ்வமைப்பு தெரிவித்தது.

## மேற்கோள்கள்

## மேலும் படிக்க
* Gunaratna, Rohan. (1998). *Sri Lanka's Ethnic Crisis and National Security*, கொழும்பு: South Asian Network on Conflict Research. 
* Gunaratna, Rohan. (October 1, 1987). *War and Peace in Sri Lanka: With a Post-Accord Report From Jaffna*, இலங்கை: Institute of Fundamental Studies. 
* Gunasekara, S.L. (November 4, 2003). *The Wages of Sin*, 

பகுப்பு:இலங்கையில் பொதுமக்கள் படுகொலைகள்
பகுப்பு:இலங்கையில் தமிழர்கள் படுகொலைகள்
பகுப்பு:1990 இல் இலங்கை
பகுப்பு:கல்முனை
பகுப்பு:இலங்கை முஸ்லிம் ஊர்காவற்படை செய்ததாகக் கூறப்படும் பொதுமக்களுக்கு எதிரான தாக்குதல்கள்
பகுப்பு:இரண்டாம் ஈழப்போரில் இலங்கை இராணுவத்தினரின் தாக்குதல்கள்
மதராஸ் கஃபே (திரைப்படம்)

***மதராஸ் கஃபே*** (*Madras Cafe*) என்பது 2013 ஆம் ஆண்டில் வெளிவந்த ஒரு அரசியல் கலந்த பாலிவுட் இந்தி மொழி அதிரடித் திரைப்படம் ஆகும். சூஜித் சிர்க்கார் இதனை இயக்கினார். ஜான் ஆபிரகாம் இந்தியப் புலனாய்வுத்துறை முகவராகவும், நர்கிசு ஃபாக்ரி பன்னாட்டு ஊடகவியலாளராகவும் இத்திரைப்படத்தில் முக்கிய பாத்திரங்களில் நடிக்கின்றனர். ஈழப்போர் மற்றும் முன்னாள் இந்தியப் பிரதமர் ராஜீவ் காந்தியின் படுகொலையையும் மையமாகக் கொண்டு எடுக்கப்பட்ட திரைப்படமாகும். இத்திரைப்படம் இந்தியா, இலங்கை, மலேசியா, தாய்லாந்து ஆகிய நாடுகளில் படமாக்கப்பட்டது. இதன் தலைப்பு ஆரம்பத்தில் *ஜாஃப்னா* (*Jaffna*) எனப் பெயர் வைக்கப்பட்டது. 2013 ஆகஸ்ட் 23இல் இது வெளியிடப்பட்டது.

## நடிகர்கள்
* ஜான் ஆபிரகாம்  -  விக்ரம் சிங் 
* ஆயுஷ்மான் குரானா
* நர்கீசு ஃபாக்ரி  -  பிரீத் ஒபராய்
* ராசி கன்னா
*லீனா மரியா

## படம் பற்றிய சர்சை
இந்தத் திரைப்படம் தொடர்பாக தமிழகத்தில் பெரும்பான்மையான (பாமக, மதிமுக, நாம் தமிழர்) அரசியல் கட்சிகள் எதிர்ப்பு தெரிவித்தன. காரணம், தமிழீழ விடுதலைப்புலிகளின் தலைவர் பிரபாகரனை தவறாக சித்தரித்து பாத்திரம் இடம்பெற்றதாக குற்றம் சாட்டப்பட்டது.

## மேற்கோள்கள்

## வெளி இணைப்புகள்
* 
* Jaffna 

பகுப்பு:2013 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
பகுப்பு:தமிழீழ விடுதலைப் புலிகள் பற்றிய திரைப்படங்கள்
பகுப்பு:ராஜீவ் காந்தி கொலை பற்றிய படைப்புகள்
பகுப்பு:ஈழப் போர் குறித்த திரைப்படங்கள்
மண்ணடுக்காய்வு (தொல்லியல்)

**மண்ணடுக்காய்வு** என்பது தொல்லியலில் அகழ்ந்தெடுக்கப்படும் தொல்பொருள் கிடைக்கும் மணற்பாலத்தின் ஆழத்தைக் கொண்டு தொல்பொருட்களின் காலத்தைக் கணிக்கும் முறையாகும். கதிரியக்கக்கரிமக் காலக்கணிப்பும் மண்ணடுக்காய்வும் தொல்லியலில் காலக்கணிப்பின் போது அதிகம் பின்பற்றப்படும் முறையாகும்.

## மண்ணடுக்குகள்

பழங்கால மக்கள் வாழ்ந்த இடங்களில் பல்வேறு காலகட்டங்களில் ஏற்படும் சுற்றுச்சுழல் தன்மைகளுக்கு ஏற்ப மண்ணின் நிறமும் குணங்களும் மாறுபடும். இதனால் முந்தைய காலங்களில் இருந்த மண் பரப்பிற்கும் பிந்தைய காலத்தில் இருந்த மண் பரப்பிற்கும் மாறுபாடுகள் ஏற்படுகிறது. இந்த மண்பரப்புகள் ஒன்றன் மேல் ஒன்றாக படிவதால் மண்ணடுக்குகள் உருவாகின்றன. இம்மணடுக்குகளை அகழாய்வு செய்யும் போது அகழ்குழியில் உள்ள சுவர்களில் மண்ணடுக்குகள் காணப்படுகின்றன. (படம்) இதில் காணப்படும் மண்ணடுக்குகளின் தன்மையோடு அதன் சுற்று வட்டாரத்தில் கிடைக்கும் தொல்பொருட்கள் கிடைத்த மண்ணடுக்கையும் ஒப்பிட்டு ஆராய்ந்து தொல்பொருளின் காலத்தை தொல்லியல் வல்லுநர்கள் கண்டறிவர்.

## காலம் கணிக்கும் முறை
படத்தில் காட்டப்பட்ட மண்ணடுக்குகளில் தொல்பொருள் கீழுள்ள மண்ணடுக்கில் காணப்படும் எனில் அத்தொல்பொருள் காலத்தால் மிகவும் முற்பட்டது. நடு அடுக்கில் கிடைக்கும் தொல்பொருட்கள் காலத்தால் சிறிது முற்பட்டது. மேலுள்ள மண்ணடுக்கில் கிடைப்பவை காலத்தால் பிற்பட்டது. மூன்று மண்ணடுக்கிலுமே காணப்படும் பொருட்களாஇருப்பின், அப்பொருட்கள் தொடர்ச்சியாக பயன்பாட்டில் இருந்ததுடன் அப்பொருட்களை பயன்படுத்திய சமூகமும் அங்கு பலகாலம் இருந்ததாக கணிக்கப்படும். இவற்றின் காலத்தை சரியாக வரையறை செய்ய பின்வரும் இரண்டு முறைகளை தொல்லியல் வல்லுநர்கள் பின்பற்றுகின்றனர்.

### சார்பற்ற மண்ணடுக்காய்வு
இந்த ஆய்வு முறையில் கிடைக்கும் தொல்பொருளின் மண்ணடுக்கு கிடைக்கும் ஆழத்தைக் கொண்டு அதன் காலத்தை கணிப்பர். எடுத்துக்கட்டுக்கு ஒரு தொல்பொருள் அகழாய்வில் பத்து அடி ஆழத்தில் கிடைக்கிறது. ஒரு அடி ஆழத்திற்கு 50 ஆண்டுகள் என வைத்துக் கொண்டால் பத்து அடிகளுக்கு 500 ஆண்டுகள் எனக் கணிக்கப்படும். ஆனால் இம்முறையில் அடிக்கு இத்தனை ஆண்டுகள் என கணிப்பதில் பல பிழைகள் வரக்கூடும். அதை சார்பற்ற மண்ணடுக்காய்வு முறைகளின் மூலம் சரிபடுத்துகின்றனர்.

### சார்புடைய மண்ணடுக்காய்வு

## மூலம்
# 

## மேற்கோள்களும் குறிப்புகளும்


## உசாத்துணைகள்
*Harris, E. C. (1989) *Principles of Archaeological Stratigraphy, 2nd Edition*. Academic Press: London and San Diego. 
*A. Carandini, *Storie dalla terra. Manuale di scavo archeologico*, Torino, Einaudi, 1991

பகுப்பு:தொல்லியல் காலக்கணிப்பு முறைகளும் கோட்பாடுகளும்
ஓம் நம சிவாய (தொலைக்காட்சித் தொடர்)

**ஓம் நம சிவாய** என்பது சைவ சமயக் கடவுளான சிவபெருமானை முதன்மைபடுத்தி எடுக்கப்பட்ட இந்திய தொலைக்காட்சி தொடராகும். இத்தொடர் இந்து தொன்மவியலை அடிப்படையாகக் கொண்டது. இத்தொடரின் ஓம் நமசிவாய எனும் பஞ்சாச்சர மந்திரனை பெயராக கொண்டுள்ளது.

இத்தொடரில் இந்துக் கடவுளான பார்வதி, தாட்சாயினி, பிரம்மா, திருமால் ஆகியோரும், இந்திரன், நாரதர் போன்றோரும் இடம்பெற்றுள்ளனர்.

## மேற்கோள்கள்

பகுப்பு:இந்து தொன்மவியல் தொலைக்காட்சி தொடர்கள்
புதன் (இந்து சமயம்)

இந்துத் தொன்மவியலில், **புதன்** (*Budha*, ) என்பது மெர்க்குரி கோளுக்குக் கொடுக்கப்பட்ட பெயரும், நிலாவின் (தாராவுடன் அல்லது ரோகினியுடன்) மகனும் ஆவார். இவர் வணிகர்களின் கடவுளும் அவர்களின் பாதுகாப்புமாகும்.

## தோற்றம்
சந்திர தேவன் சிவபெருமானை நோக்கி தவமிருந்து அவர் அருளால் கிரக அந்தஸ்தினைப் பெற்றார். அத்துடன் பிரஜாபதியான தட்சனின் இருபத்து ஏழு நட்சத்திரங்களையும் மணம் முடித்தார். அதனால் ஆணவம் கொண்டவராக மாறினார். அத்துடன் தேவர்களின் குருவான பிரகஸ்பதியின் மனைவி தாரையை கவர்ந்து சென்று அசுரர்களின் குருவான சுக்கிராச்சாரியாருடன் இணைந்தார். தேவர்களுக்கும் அசுரர்களுக்கும் போர் மூண்டது. 

பிரம்ம தேவர் அந்தப் போரை நிறுத்தி, சந்திர தேவரிடமிருந்து தாரைவை மீட்டார். ஆனால் தாரா கற்பமாக இருந்தார் என்பதால் பிரகஸ்பதி அவரை ஏற்கவில்லை. தாராவிற்கு குழந்தை பிறந்த பொழுது, அக்குழந்தை அழகும், ஒளியும் உடையதாக இருந்தது. அதனால் புதன் என்று அழைக்கப்பட்டார். 

## இவற்றையும் காண்க
* நவ நாயகர்கள்
* சந்திர லோகம்

## மேற்கோள்களும் குறிப்புகளும்


## வெளி இணைப்புகள்
வாயு புராணம் - தினமலர் கோயில்கள் தளம்

பகுப்பு:நவக்கிரகங்கள்
மரியாவின் பெயர்கள்

**[[மரியாள் (இயேசுவின் தாய்)|இயேசுவின் தாயான தூய மரியா]]** பல **பெயர்களால்** கிறித்தவர்களிடையே அறியப்படுகின்றார். இப்பெயர்களுள் பட்டங்கள் (ஆசி பெற்றவர், கன்னி, அன்னை), அடைமொழிகள் (விடியற்காலத்தின் விண்மீன், கடலின் விண்மீன் (Star of the Sea), விண் அரசி, எங்கள் மகிழ்ச்சியின் காரணம்), காரியப் பெயர்கள்(*கடவுளை ஏந்துபவர் (Theotokos)*, *முற்றிலும் தூயவர் (Panagia)*, இரக்கத்தின் அன்னை) மற்றும் அரோக்கிய அன்னை முதலிய பிற பெயர்களும் அடங்கும்.

இப்பெயர்கள் அனைத்தும் இயேசுவின் தாயான தூய மரியா என்னும் ஒரு நபரையே குறிக்கும். இப்பெயர்கள் புனிதர்களின் உறவு நிலையினை ஏற்கும் கத்தோலிக்க திருச்சபை, கிழக்கு மரபுவழி திருச்சபை, கிழக்கத்திய மரபுவழி திருச்சபை, ஆங்கிலிக்கம் முதலிய பல சபைகளில் பயன்படுத்தப்படுகின்றன. மரியாவின் இப்பெயர்கள் ஏதேனும் இறையியட்கோட்பாடுகளின் பேரில் அமைந்திருக்கும். எனினும் பல பெயர்கள் கவிதை நடைக்காவவும் பயன்படுகின்றது. கலை வரலாற்றில் சித்தரிக்கப்பட்டிடுக்கும் வகையினைக்கொண்டும் மரியாவுக்கு பல பெயர்கள் உள்ளன.

## மரியாவின் பழம்பெரும் பெயர்கள்

## திருவோவியங்களில் மரியாவின் காரியப்பெயர்கள்

## மேற்கோள்கள்

பகுப்பு:அன்னை மரியா
ராசு மதுரவன்

**ராசு மதுரவன்** என்பவர் ஒரு தமிழ்த் திரைப்பட இயக்குநர் ஆவார். கருப்பையா எனும் இயற்பெயருடைய இவர் மதுரை மாவட்டம், நிலக்கோட்டை அருகிலுள்ள அணைப்பட்டி எனும் ஊரைச் சேர்ந்தவர். தமிழ்த் திரைப்பட இயக்குநர் மணிவண்ணனிடம் உதவியாளராகப் பணிபுரிந்த இவர் பூமகள் ஊர்வலம் எனும் தமிழ்த் திரைப்படம் மூலம் இயக்குநராக அறிமுகமானார். இவர் மாயாண்டி குடும்பத்தார், கோரிப்பாளையம், முத்துக்கு முத்தாக, பாண்டி ஒலிபெருக்கி நிலையம் போன்ற தமிழ்த் திரைப்படங்களை இயக்கியுள்ளார்.

## மரணம்
ராசு மதுரவனுக்கு புகையிலை போடும் பழக்கம் இருந்தது. இதனால் இவருக்குத் தொண்டை புற்றுநோய் ஏற்பட்டது. புற்றுநோயின் தாக்கத்தால் அவதிப்பட்ட இவர் சூலை 8, 2013இல் மருத்துவமனை ஒன்றில் சிகிச்சை பலனளிக்காமல், தன்னுடைய 49வது வயதில் மரணமடைந்தார்.

## மேற்கோள்கள்

பகுப்பு:2013 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:1969 பிறப்புகள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
சொல் (பொருள், நிகண்டு-வழி)

நிகண்டு நூல்கள் தமிழியில் உள்ள சொற்களில் புழக்கத்தில் இல்லாத பொருளைக் குறிப்பிடும் அகராதி போன்றவை. அவை மூன்று வகையாகச் சொற்களைப் பாகுபடுத்திக்கொண்டு பொருளைக் கூறுகின்றன. 
# ஒரு பொருளையோ, பல பொருளையோ குறிக்கும் ஒருசொல் 
# எண்ணிட்டுத் தொகைப்படுத்திக் காட்டும் எண் குறியீடுகள்
இவற்றில் ஒருசொல் பல பொருளைக் குறிப்பனவாகத் தொகுத்துக் காட்டப்பட்டுள்ள சொற்கள் திரட்டி அகரவரிசைப் படுத்தப்பட்டு இங்குத் தரப்படுகின்றன.

பகுப்பு:சொல்விளக்கம்